|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 46 14; 487 40 36; 487 43 36  ounz@vojvodinа.gov.rs | |
|  | ЧИСЛО: 128-454-8/2023-04 | ДАТУМ: 22.2.2023. року | |
|  |  |  | |

На основи члена 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17), члена 3. Правилнїка o додзельованю буджетних средствох за финансованє и софинансованє модернизациї инфраструктури установох основного и штреднього образованя и воспитаня и школярского стандарду на териториї АП Войводини («Службени новини АПВ», число 7/23) и члена 3. Правилнїка o додзельованю буджетних средствох за финансованє и софинансованє модернизациї инфраструктури предшколских установох на териториї АП Войводини («Службени новини АПВ», число 7/23), а у вязи зоз Покраїнску скупштинску одлуку о буджету Автономней Покраїни Войводини за 2023. рок («Службени новини АПВ число 54/22 ), Покраїнски секретарият за образованє, предписаня, управу и национални меншини - национални заєднїци (у дальшим тексту: Секретарият), розписує

**КОНКУРС**

**ЗА ФИНАНСОВАНЄ И СОФИНАНСОВАНЄ РЕКОНСТРУКЦИЇ, АДАПТАЦИЇ, САНАЦИЇ, ИНВЕСТИЦИЙНЕ И ЧЕЧУЦE ОТРИМОВАНЄ ОБЄКТОХ УСТАНОВОХ ОСНОВНОГО, ШТРЕДНЬОГО ОБРАЗОВАНЯ И ВОСПИТАНЯ, ШКОЛЯРСКОГО СТАНДАРДУ И ПРЕДШКОЛСКИХ УСТАНОВОХ НА ТЕРИТОРИЇ AВТОНОМНЕЙ ПОКРАЇНИ ВОЙВОДИНИ ЗА 2023. РОК**

Конкурс ше розписує на суму средствох яки обезпечени зоз Покраїнску скупштинску одлуку о буджету Автономней покраїни Войводини за 2023. рок («Службени новини АПВ», число 54/22) и то: за финансованє и софинансованє реконструкциї, адаптациї, санациї, инвестицийне и чечуце отримованє обєктох установох основного, штреднього образованя и воспитаня, школярского стандардуи предшколских установох на териториї Автономней покраїни Войводини у вкупней суми **180.000.000,00 динари** (на уровню основного образованя и воспитаня **121.000.000,00 динари**, на уровню штреднього образованя и воспитаня **40.000.000,00 динари,** за установи школярского стандарду **7.500.000,00 динари** и за предшколски установи **11.500.000,00** **динари**).

Средства ше нє додзелює за финансованє и софинансованє виводзеня роботох **вибудови** и **добудови**.

Средства ше нє додзелює за роботи чийо финансованє у полней суми обезпечене з других жридлох.

Финансийни обовязки ше будзе реализовац у складзе з ликвиднима можлївосцами буджету Автономней покраїни Войводини за 2023. рок.

**УСЛОВИЯ КОНКУРСА**

*1. Подношителє прияви*

Подношителє прияви то:

* школи за основне образованє и воспитанє, школи за штреднє образованє и воспитанє и установи школярского стандарду на териториї Автономней покраїни Войводини чий снователь Република Сербия, АП Войводина и єдинка локалней самоуправи;
* єдинки локалней самоуправи (лєм за потреби предшколских установох) на териториї АП Войводини.

*2. Критериюми розподзельованя средствох*

Критериюми розподзельованя средствох по Правилнїку o додзельованю буджетних средствох за финансованє и софинансованє модернизациї инфраструктури установох основного и штреднього образованя и воспитаня и школярского стандарду на териториї АП Войводини, як и по Правилнїку o додзельованю буджетних средствох за финансованє и софинансованє модернизациї инфраструктури предшколских установох на териториї АП Войводини тоти:

1. Значносц реализациї проєкту у одношеню на безпечносц дзецох/школярох, воспитачох/наставнїкох и занятих хтори хасную обєкти;
2. Значносц реализациї проєкту у одношеню на обезпечованє квалитетних условийох за виводзенє воспитно – образовней роботи;
3. Финансийна оправданосц проєкту;
4. Отримуюцосц проєкту;
5. Локална, односно реґионална значносц проєкту;
6. Активности хтори подняти за реализацию проєкту;
7. Обезпечени жридла средствох за реализацию проєкту;
8. Сума средствох од видаваня обєкту або часци обєкту яку ше уплацело до буджету Автономней покраїни Войводини у предходним календарским року кед конкурс розписани.

**ОБЩИ НАПРЯМКИ КОНКУРСА**

Кед тото технїчно можлїве, проєкт реализовац на вецей нєзависни фази воводзеня роботох, подношитель прияви треба же би поднєсол прияву з ясно наведзенима фазами за виводзенє роботох и назначенима финансийнима средствами за шицки фази.

Приложена предмера и предрахунок роботох маю облапиц прецизно утвердзене количество роботох и тарґовищни цени, бо ше средства подношительови прияви буду преношицпосле запровадзеного одвитуюцого поступку набавки у складзе зоз Законом о явних набавкох (а найвецей по одобрену суму). Звишок роботох и нєпредвидзени роботи Секретарият нє годзен финансовац.

Подношитель прияви хтори за одредзени проєкт конкуровал и на других местох, ма право поднєсц прияву и на предметни конкурс кед у моменту подношеня прияви нє мал, анї нє могол мац спознанє о тим же чи му одобрени средства по другим конкурсу за предметни проєкт.

У случаю подношеня прияви зоз софинансованьом роботох, средства хтори обезпечени на мено учасци установи можу буц власни, з донацийох и з буджету шицких уровньох власци.

По додзельованю средствох по Конкурсу, хаснователь длужен:

* подписац контракт о додзельованю буджетних средствох зоз Покраїнским секретариятом за образованє, предписаня, управу и национални меншини ‒ национални заєднїци (у дальшим тексту: Секретарият), з яким ше реґулує медзисобни права и обовязки контрактових бокох;
* запровадзиц одвитуюци поступок набавки у складзе зоз Законом о явних набавкох («Сл.глашнїк РС» число 91/19);
* анґажовац нєзависну особу як фахови надпатрунок над виводзеньом предметних роботох;
* у шицким ше притримовац Упутства за реализацию контракту о додзельованю пенєжних средствох з буджету АП Войводини за 2023. рок.

**СПОСОБ ПОДНОШЕНЯ ПРИЯВИ**

Прияви ше подноши на єдинственим конкурсним формуларе Секретарияту. Комплетну конкурсну документацию мож превжац од **22.2.2023 року** на веб-адреси Секретарияту [**www.puma.vojvodina.gov.rs**](http://www.puma.vojvodina.gov.rs)**.**

Прияви ше доручує по пошти на адресу: Покраїнски секретарият за образованє, предписаня, управу и национални меншини – национални заєднїци з назначеньом „за финансованє и софинансованє реконструкциї, адаптациї, санациї, инвестицийне и чечуце отримованє обєктох установох основного, штреднього образованя и воспитаня, школярского стандарду и предшколских установох на териториї Автономней покраїни Войводини за 2023. рок», Булевар Михайла Пупина 16, 21000 Нови Сад, або ше их подноши особнє, з придаваньом на писарнїцу покраїнских орґанох управи у Новим Садзе (прижемє будинку Покраїнскей влади).

**Ґу прияви на конкурс ше приклада:**

**А) ЗА ФИНАНСОВАНЄ И СОФИНАНСОВАНЄ РЕКОНСТРУКЦИЇ, АДАПТАЦИЇ, САНАЦИЇ И ИНВЕСТИЦИЙНЕ ОТРИМОВАНЄ ОБЄКТОХ**

1. **копию технїчней документациї на основи хторей компетентни орґан за видаванє будовательней дозволи видал ришенє о одобреню виводзеня роботох (у случаю же власнїк обєкту на хторим ше виводзи роботи АП Войводина, а установа нє обезпечела ришенє о одобреню виводзеня роботох, тота установа подноши копию технїчней документациї на основи хторей, по обезпечованю согласносци за виводзенє роботох з боку Покраїнскей влади, компетентни орґан вида ришенє о одобреню виводзеня роботох);**
2. **копию ришеня о одобреню за виводзенє роботох хторе видава компетентни орґан за видаванє будовательней дозволи (у случаю же власнїк обєкту на хторим ше виводзи роботи АП Войводини, а установи хтори нє обезпечели ришенє о одобреню за виводзенє роботох, подноша акт компетентного орґана з яким ше потвердзує же приложена технїчна документация комплетна и одвитуюца, на основи хторей ше по доставаню согласносци Покраїнскей влади за виводзенє роботох вида ришенє о одобреню за виводзенє роботох);**
3. **предмеру и предрахунок роботох хтори подписал и оверел одвичательни проєктант (документ нє старши як шейсц мешаци з нумерованима боками, обовязно ма облапяц датум виробку);**
4. **у случаю софинансованя доручиц доказ о обезпечених средствох за софинансованє роботох (контракт, ришенє, вивод зоз буджету єдинки локалней самоуправи и подобне) вєдно зоз шорово подписану и печацовану Вияву о учасци у софинансованю предметних роботох (Вияву доручиц у шлєбодней форми);**
5. **у случаю же подношитель прияви уплацел до буджету Автономней покраїни Войводини средства од закупу обєкта або часци обєкта у предходним календарским року доручиц копию контракту о закупу и доказ о оконченим уплацованю (вивод з Управи за трезор).**

**Б) ЗА ФИНАНСОВАНЄ И СОФИНАНСОВАНЄ ЧЕЧУЦОГО ОТРИМОВАНЯ ОБЄКТОХ**

1. **фотокопию актa яки видал орґан цо компетентни за видаванє будовательней дозволи, з яким ше потвердзує же предметнa файта роботох, у приложеней предмери и предрахунку роботох, чечуце отримованє обєкта, односно роботи за хтори ше нє видава ришенє о одобреню за виводзенє роботох по Закону о планованю и вибудови («Службени глашнїк РС», число 72/09, 81/09 – випр., 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/18, 31/19, 37/19 – др. закон, 9/20 и 52/2021);**
2. **предмеру и предрахунок роботох хтори подписал и оверел одвичательни проєктант (документ нє старши як шейсц мешаци з нумерованима боками, обовязно ма облапяц датум виробку);**
3. **у случаю софинансованя доручиц доказ о обезпечених средствох за софинансованє роботох (контракт, ришенє, вивод з буджета єдинки локалней самоуправи и подобне) вєдно зоз шорово подписану и печацовану Вияву о учасци у софинансованю предметних роботох (Вияву доручиц у шлєбодней форми);**
4. **у случаю же подношитель прияви уплацел до буджету Автономней покраїни Войводини средства од закупу обєкта або часци обєкта у предходним календарским року доручиц копию контракту о закупу и доказ о оконченим уплацованю (вивод з Управи за трезор).**

**Термин за подношенє приявох на Конкурс то 17.3.2023. року.**

Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє потребних условийох.

Комисия нє будзе розпатрац:

* нєподполни прияви;
* нєблагочасни прияви (прияви хтори послати после термину яки означени як остатнї дзень конкурса);
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени з конкурсом);
* прияви хтори ше нє одноша на з конкурсом предвидзени наменки;
* прияви Хасновательох хтори у предходним календарским року нє почитовали одредби Контракту о додзельовбаню средствох з буджету АПВ;
* прияви Хасновательох хтори у предходним календарским року нє оправдали средства яки додзелєни зоз буджету Автономней покраїни Войводини прейґ финансийних и наративних звитох.

Резултати Конкурса буду обявени на интернет-презентациї Секретарияту.

**Заинтересовани особи додатни информациї у вязи зоз реализацию Конкурса можу достац у Секретарияту на числа телефона: 021/487 4614 , 021/487 4036 и 021/487 4336**

Покраїнски секретар,

Жолт Сакалаш